Επίθεση με πέτρες και λοστούς εναντίον αστυνομικών της ομάδας ΔΙΑΣ εξαπέλυσε ομάδα ατόμων έξω από την ΑΣΟΕΕ.

Ειδικότερα, ομάδα περίπου 20 κουκουλοφόρων βγήκε από την ΑΣΟΕΕ και επιτέθηκε σε αστυνομικούς της ομάδας ΔΙΑΣ που βρίσκονταν στην οδό Δεριγνύ ενώ κατέσχεσαν και έναν υπηρεσιακό ασύρματο.

Στη συνέχεια οι κουκουλοφόροι διέφυγαν και επέστρεψαν στο κτίριο ενώ οι άνδρες της ΔΙΑΣ αποχώρησαν από το σημείο.

Αναφορές κάνουν λόγο και για μάχη σώμα-σώμα ωστόσο δεν υπάρχουν πληροφορίες για τραυματισμούς ή φθορές.

Σε απόσταση περίπου δέκα μέτρων από την ομάδα ΔΙΑΣ υπήρχαν άνδρες των ΜΑΤ και της ομάδας «ΔΡΑΣΗ» (πρώην ΔΕΛΤΑ), οι οποίοι όμως δεν παρενέβησαν στο περιστατικό.